Nos Johannes archipresbyter Coloniaci et Johannes dominus Cuselli notum facimus universis presentem cartam inspecturis quod cum discordia verteretur inter religiosos viros abbatem et conventum Miratorii ex una parte, et dominum Guidonem de Joudes militem ex altera, super decursu aque molendini de Montaniacot, et super situ batitorii, et super appendiciis dicti molendini que abbas et conventus dicti Miratorii habent apud Montanyacum, tandem partes in nostra presentia constitute recognoverunt coram nobis s[e] conposuisse de consilio proborum virorum utriusque partis amicorum in hac forma : videlicet quod dictus Guido quittavit, dedit, cessit et concessit dictis abbati et conventui Miratorii quicquid juris seu reclamationis idem Guido seu heredes ejus habebant, habere poterant aut debebant in decursu dicte aque et in terris circumstantibus sitis infra metas per probos viros utriusque partis amicos de consensu partium politas, quarum metarum una sita est subtus predictum molendinum, alie in cacumine montium ab utraque parte sitorum retemptis sibi fructibus omnium arborum ibidem modo existentium. Preterea in dicta compositione continetur et statutum fuit quod dicti religiosi possint licite sine contradictione aliqua capere terram et lapides prout molendino seu batitorio necessarium fuerit, et mutare situm molendini seu batitorii superius vel inferius infra [metas] predictas, secundum quod sibi viderint expedire, et quecumque edificia voluerint facere a metis predictis usque ad molendinum Johannis de Clara Valle fabri quondam burg[ensis] Cuselli. Item statutum fuit quod ligna seu materia edificiorum ibi construendorum possint per terram suam non satam deferri et cum necesse fuerit adaptari. Item [statutum] fuit quod ipse vel alter futuris temporibus non possit aliquid edificium stangnum seu exclosam in tota riveria facere, per que rote vel volubilitas rotarum […] seu aliorum edificiorum infra metas constructorum seu construendorum possint in aliquo inpediri, preterea euntes et redeuntes habebunt accessum et recessum [...] transitum per terram dicti militis ad molendinum et batitorium et ad alia edificia. Hec omnia premissa laudaverunt et approbaverunt [Guido de Joudes] et domina Guieta uxor ejusdem, et promiserunt tactis sacrosanctis Evangeliis se contra premissa per se vel per suos seu per alios non […]tibus in aliquo consentire, set tenentur bona fide contra omnes portare legitimam garantiam de omnibus supradictis, et pro hac [compositione dicti] abbas et conventus debent viginti et duos solidos Stephan[…] seu Vienn[…] annuatim reddere dicto militi et heredibus eius apud Cusellum in perpet[uum in festo beati] Martini hyemalis. Preterea tam dictus miles quam uxor ejus abrenuntiaverunt expresse et ex certa scientia omni rat[ioni et] exceptioni dolis [… in] factum minoris precii presente utroque et omni juris auxilio tam canonici quam civilis quod sibi ad contra [premissa poss]et con[petere ... In] hujus autem rei testimonium ad preces sepedictorum Guidonis et Guiete uxoris ejus sigilla nostra presenti [carte] apposu[imus. Datum anno Domini] Mo CCo quinquagesimo tercio mense [...].